પરણીને સાસરે ગયેલી કન્યાને અઘરણી આવે અને 5 મે મહિને ખોળો ભરવાનો થાય ત્યારે માતા અને બાળકના રક્ષણ મોેટે તેને રાખડી બાંધવામાં આવે છે. એમાં લોખંડની નાની કડી, ઘસીને કાણી કરેલી કોડી, વાદળી કે કાળા કપડાની ચીંથરીમાં અડદના દાણા, હનુમાનજીના પગે ચડાવેલા તેલની મળી લઈ પોટલી બનાવી તેને સીવીને સગર્ભા નારીના હાથે બાંધવામાં આવે છે. એમ કહેવાય છે આ ટૂચકાથી મેલા તત્ત્વો મા-બાળકને કનડતા નથી. કોઈ સ્ત્રી અકાળે મૃત્યુ પામે અને પુરુષ બીજી પત્ની કરે ત્યારે મરનાર સ્ત્રીનો અતૃપ્ત આત્મા આવેલી બાઈને પજવે નહીં તે માટે નવી આવેલી બાઈ સોના-રૂપાના ચકદામાં મૃતક બાઈના પગલાં કોરાવીને તે ડોકમાં ‘શોકયપગલાં’ તરીકે પહેરે છે. આ રિવાજ આજે ય જોવા મળે છે.